32006R0261
L 046/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 261/2006 НА КОМИСИЯТА
от 15 февруари 2006 година
за изменение на Регламент (ЕО) № 753/2002 относно определяне на някои правила за прилагане на Регламент (ЕО) № 1493/1999 на Съвета по отношение на описанието, обозначаването, представянето и защитата на определени лозаро-винарски продукти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), и по-специално член 53 от него,
като има предвид, че:
(1)
Съгласно член 37, параграф 1, буква д), ii) от Регламент (ЕО) № 753/2002 на Комисията (2) трети страни могат да използват като допълнителна информация по избор традиционни наименования, изброени в приложение III към същия регламент, при условие че са спазени условията, определени в този член.
(2)
Южна Африка е отправила искане за използване на пазара на Общността на понятието „ruby“ и „tawny“ и понятието „vintage“. Тези наименования, които са идентични на допълнителните традиционни наименования на Общността, изброени в приложение III към Регламент (ЕО) № 753/2002, се използват за ликьорно вино, регламентирани са в Южна Африка и се използват традиционно на територията на тази страна от повече от 10 години. Тъй като тези наименования са строго дефинирани по същия начин, както и при някои вина на Общността, и се използват върху етикетите, в които е посочен реалният произход на въпросните вина, поради тези причини те не се използват по начин, който е подвеждащ за потребителите. Следователно трябва да се разреши тяхната употреба на пазара на Общността.
(3)
Регламент (ЕО) № 753/2002 следва да бъде съответно изменен.
(4)
Управителният комитет за виното не е предоставил становище в срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 753/2002 се изменя, както следва:
1.
Частта от приложение III, която се отнася за Португалия, се заменя с приложение I към настоящия регламент;
2.
Приложение IX се заменя с приложение II към настоящия регламент.
Член 2
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 февруари 2006 година.